കൂടെയുള്ളവർക്കു നീതി ലഭ്യമാക്കാൻ ഏതറ്റം വരെയും പോകും: മാണി സി കാപ്പൻ\nHomePALAകൂടെയുള്ളവർക്കു നീതി ലഭ്യമാക്കാൻ ഏതറ്റം വരെയും പോകും: മാണി സി കാപ്പൻ\nNews Admin Monday, November 08, 2021\nസഞ്ജയ് സഖറിയാസിനെതിരെ പോലീസ് കള്ളക്കേസ് ചമച്ചിരിക്കുന്നുവെന്നു ബോധ്യമുള്ളതിനാലാണ് പോലീസ് സ്റ്റേഷനിൽ പോയതെന്ന് മാണി സി കാപ്പൻ എം എൽ എ പറഞ്ഞു. തിരഞ്ഞെടുപ്പ് കാലത്ത് തനിക്കു വേണ്ടി പ്രവർത്തിച്ച ആളാണ് സഞ്ജയ്. പോലീസ് എടുക്കുന്ന എല്ലാ കേസും ശരിയാവണമെന്നില്ല. ചില പോലീസുകാർ രാഷ്ട്രീയ സ്വാധീനങ്ങൾക്കു വഴങ്ങാറുണ്ടെന്നതു സത്യമാണ്.\n.ഈ വിഷയത്തിൽ പോലീസ് ചുമത്തിയിരിക്കുന്ന വകുപ്പ് പ്രകാരമുള്ള കുറ്റം സഞ്ജയ് ചെയ്തിട്ടില്ലെന്ന ഉത്തമ ബോധ്യമുണ്ട്. കൂടെ നിൽക്കുന്നവർക്കു നീതി ലഭ്യമാക്കാൻ ഏതറ്റം വരെയും പോകാൻ തയ്യാറാണെന്നും എം എൽ എ വ്യക്തമാക്കി. കൂടെ നിൽക്കുന്നവരെ തള്ളിപ്പറഞ്ഞു പോകുന്ന നിലപാട് തനിക്കില്ല. വേണ്ടി വന്നാൽ ഇക്കാര്യത്തിനായി എവിടെയും താൻ പോകും.\n.വളരെ ഗുരുതരമായ ആക്ഷേപങ്ങൾക്കെതിരെ പാലാ പോലീസിൽ നൽകിയ പരാതികൾ ഇപ്പോഴും പരിഗണിക്കാതെ കിടപ്പുണ്ടെന്ന് പരാതികളുണ്ട്. പോലീസിനെ ദുരുപയോഗിക്കുന്ന പ്രവണത സമൂഹത്തിൽ ദൂരവ്യാപകമായ പ്രത്യാഘാതങ്ങൾക്കു ഇട വരുത്തും.\n.നിയമത്തിനും നീതിക്കും ന്യായത്തിനും വേണ്ടിയാവണം പോലീസ് പ്രവർത്തിക്കേണ്ടതെന്നും മാണി സി കാപ്പൻ കൂടിച്ചേർത്തു. സഞ്ജയ് സഖറിയാസിനെതിരെയുള്ള കേസിനെ നിയമപരമായി നേരിടുമെന്നും കാപ്പൻ വ്യക്തമാക്കി.


ജാഗ്രത: സരിതയുടെ കാഞ്ഞങ്ങാട്ടെ കേസ് പണം നല്‍കി ഒത്തുതീര്‍ത്തു\nസരിതയുടെ കാഞ്ഞങ്ങാട്ടെ കേസ് പണം നല്‍കി ഒത്തുതീര്‍ത്തു\nകാഞ്ഞങ്ങാട്: സരിത എസ് നായര്‍ക്കെതിരെ ഹൊസ്ദുര്‍ഗ് കോടതിയിലുണ്ടായിരുന്ന സോളാര്‍തട്ടിപ്പ് കേസ് പിന്‍വലിച്ചു. കോടതിയുടെ വാറണ്ട് നിലനില്‍ക്കേ ജാമ്യത്തിലിറങ്ങി മുങ്ങിയ സരിത പരാതിക്കാരെ സ്വാധീനിച്ച് പണം നല്‍കി കേസ് ഒത്തുതീര്‍ക്കുകയായിരുന്നു. പരാതിക്കാരനായ പവര് ഫോര് യു സ്ഥാപനത്തിന്റെ മാനേജിങ് പാര്‍ട്ണര് മടിക്കൈ കാരാക്കോട്ടെ മാധവന് നമ്പ്യാരും സരിതയുടെ അഭിഭാഷകരായ പ്രിന്‍സ് തോമസ്, എംഡി ദിലീഷ്കുമാര് എന്നിവരുമായി നടത്തിയ ചര്‍ച്ചയിലാണ് കേസ് പിന്‍വലിക്കാന് ധാരണയായത്. ലഭിക്കാനുള്ള പണവും പലിശയും നഷ്ടപരിഹാരവുമാണ് കേസ് ഒത്തുതീര്‍ക്കുന്നതിനുള്ള ഉപാധികളെന്നാണ് അറിയുന്നത്.\nഒത്തുതീര്‍പ്പിനുശേഷം പ്രിന്‍സ് തോമസ് സരിതയുടെ കോടതി വാറണ്ട് ഒഴിവാക്കിക്കിട്ടാന് ഹൊസ്ദുര്‍ഗ് ജുഡീഷ്യല് ഒന്നാം ക്ലാസ് മജിസ്ട്രേറ്റ് കോടതി(ഒന്ന്)യില് പ്രത്യേക ഹര്‍ജി നല്‍കി. തൊട്ടുപിന്നാലെ സീനിയര് സിറ്റിസണ് എന്ന നിലയില് കോടതി വ്യവഹാരം മുന്നോട്ടുകൊണ്ടുപോകാന് കഴിയാത്തതിനാല് പ്രതിക്ക് മാപ്പുനല്‍കി കേസ് സ്വമേധയാ പിന്‍വലിക്കുകയാണെന്ന് കാട്ടി പരാതിക്കാരനായ മാധവന് നമ്പ്യാരും കോടതിയില് ഹര്‍ജി നല്‍കി. പരാതി പരിഗണിച്ച കോടതി കേസ് നടപടി അവസാനിപ്പിച്ചതായി ഉത്തരവിട്ടു. അതേസമയം വാറണ്ട് നിലനില്‍ക്കേ ആഭ്യന്തരവകുപ്പിന്റെ ഒത്താശയോടെ സരിത ജാമ്യത്തിലിറങ്ങിയത് പുറംലോകമറിഞ്ഞതിന്റെ ജാള്യം മറയ്ക്കാന് സരിതയെ തേടി ഹൊസ്ദുര്‍ഗ് പൊലീസ് തിങ്കളാഴ്ച ചെങ്ങന്നൂരിലെത്തി സരിതയുടെ വീടിന്റെ ചുവരില് വാറണ്ട് പതിച്ച് മടങ്ങി. സരിത തിങ്കളാഴ്ച ഹൊസ്ദുര്‍ഗ് കോടതിയിലെത്തുമെന്ന സൂചനയെ തുടര്‍ന്ന് പത്ര-ദൃശ്യമാധ്യമ പ്രവര്‍ത്തകരെല്ലാം കോടതി വളപ്പില് തമ്പടിച്ചിരുന്നു.\nപണമെത്തിയവഴി അന്വേഷിക്കില്ലെന്ന് പ്രത്യേക സംഘം\nതിരു: സോളാര് തട്ടിപ്പുകേസിലെ മുഖ്യപ്രതി സരിത നായരുടെ സാമ്പത്തികസ്രോതസ്സിനെക്കുറിച്ച് പൊലീസ് അന്വേഷിക്കില്ല. ഹോസ്ദുര്‍ഗ് കോടതി വാറന്റ് പുറപ്പെടുവിച്ച കേസ് ഒന്നേമുക്കാല്‍ലക്ഷം രൂപ നല്‍കി ഒത്തുതീര്‍പ്പാക്കി. അമ്പലപ്പുഴ കോടതികളിലെ വാറന്റ് കേസുകളും അടുത്തദിവസം ഒത്തുതീര്‍പ്പാക്കാന് ഉന്നത കേന്ദ്രങ്ങള് നീക്കം തുടങ്ങി. ജയില്‍മോചിതയായ ദിവസം മുങ്ങിയ സരിത നായര് ഇപ്പോഴും അജ്ഞാതകേന്ദ്രത്തിലാണ്. മന്ത്രിമാര്‍ക്കും മറ്റുമെതിരെ വെളിപ്പെടുത്തല് നടത്തില്ലെന്ന് സരിതയും കോണ്‍ഗ്രസ് നേതാക്കളും ധാരണയിലെത്തിയിട്ടുണ്ട്. എന്നാല്, ഈ കരാറിനായുള്ള തുകകൈമാറ്റം പിന്നീട് മതിയെന്നാണ് തീരുമാനം. വാര്‍ത്താസമ്മേളനം നടത്തില്ലെന്ന് സരിത ഉറപ്പുനല്‍കിയിട്ടുണ്ട്. എറണാകുളം ജില്ലയിലെ ഭരണകക്ഷി എംഎല്‍എ മുഖേനയാണ് ധാരണ. നാലുകോടി രൂപ നല്‍കാമെന്നാണ് വാഗ്ദാനം. രണ്ടുമൂന്നു ദിവസം കഴിഞ്ഞേ മാധ്യമപ്രവര്‍ത്തകരെ കാണൂ. അറസ്റ്റ് ഭയന്ന് സരിത ഒളിവില് കഴിയുകയാണെന്നാണ് ഔദ്യോഗികഭാഷ്യം. അഭിഭാഷകനും ഇതാണ് പ്രചരിപ്പിക്കുന്നത്.\nഎന്നാല്, സരിത എവിടെയുണ്ടെന്ന് പൊലീസിന് വ്യക്തമായി അറിയാം. ചെങ്ങന്നൂരിലെ സരിതയുടെ കുടുംബവീട്ടില് ഹോസ്ദുര്‍ഗ് കോടതിയുടെ പ്രൊഡക്ഷന് വാറന്റ് പതിച്ച് കബളിപ്പിക്കാനും പൊലീസ് ശ്രമിച്ചു. സരിതയുടെ കുടുംബവീട്ടില് വാറന്റ് പതിച്ച സമയത്തുതന്നെ ഹോസ്ദുര്‍ഗ് കോടതിയിലെ കേസ് ഒത്തുതീര്‍ന്നു. ഇതിന് പണം മുടക്കിയത് ആരെന്നോ കേസ് ഒത്തുതീര്‍പ്പിന് കളമൊരുക്കിയത് ആരെന്നോ അന്വേഷിക്കാന് പൊലീസ് മെനക്കെട്ടില്ല. സരിതയുടെ സാമ്പത്തികസ്രോതസ്സ് അന്വേഷിക്കണമെന്ന് ആവശ്യപ്പെട്ട് പ്രതിപക്ഷനേതാവ് വി എസ് അച്യുതാനന്ദന് നല്‍കിയ കത്ത് ആഭ്യന്തരമന്ത്രി ഡിജിപിക്ക് കൈമാറിയിട്ടുണ്ട്. എന്നാല്,ഇക്കാര്യം അന്വേഷിക്കേണ്ടെന്നാണ് പ്രത്യേക അന്വേഷണസംഘത്തിന്റെ നിലപാട്. സരിതയ്ക്കെതിരെ 38 കോടതികളിലായി ഉണ്ടായിരുന്ന 46 കേസില് ഭൂരിപക്ഷവും ഒത്തുതീര്‍ത്തിട്ടുണ്ട്. വിശ്വാസവഞ്ചനക്കുറ്റം ചുമത്തിയ ഏതാനും കേസുമാത്രമാണ് ഇനിയുള്ളത്. വാങ്ങിയ പണം തിരികെ നല്‍കിയാണ് കേസുകള് തീര്‍പ്പാക്കിയതെന്ന് പ്രത്യേക സംഘത്തിന് വ്യക്തമായ തെളിവ് ലഭിച്ചിട്ടുണ്ട്. എന്നാല്, പണത്തിന്റെ സ്രോതസ്സ് അന്വേഷിക്കേണ്ട ചുമതല ആദായനികുതിവകുപ്പിനാണെന്നാണ് പൊലീസിന്റെ നിലപാട്. ഇതോടെ സരിതയുടെ സാമ്പത്തിക ഉറവിടത്തെക്കുറിച്ച് അന്വേഷണം നടക്കില്ലെന്ന് വ്യക്തമായി.\nPosted by ജനശക്തി at 8:35 AM


September 20, 2020 – Utharadesam\nകാസര്‍കോട്: ജില്ലയില് ഞായറാഴ്ച 208 പേര്‍ക്ക് കോവിഡ് 19 സ്ഥിരീകരിച്ചു. സമ്പര്‍ക്കത്തിലൂടെ 203 പേര്‍ക്കും ഇതരസംസ്ഥാനത്ത് നിന്നെത്തിയ മൂന്ന് പേര്‍ക്കും വിദേശത്ത് നിന്നെത്തിയ രണ്ട് പേര്‍ക്കുമാണ് ഇന്ന് ...\nകാസര്‍കോട്: ജില്ലയില് ഞായറാഴ്ച 173 പേര് രോഗമുക്തി നേടി. ഉദുമ, മടിക്കൈ പഞ്ചായത്തുകളിലാണ് ഏറ്റവും കൂടുതല് രോഗമുക്തര്. ഉദുമയില് 23 പേരും മടിക്കൈയില് 22 പേരും രേഗാമുക്തരായി. ...\nമഞ്ചേശ്വരം: മംഗല്‍പ്പാടി താലൂക്ക് ഹെഡ് ക്വര്‍ട്ടേഴ്സ് ആശുപത്രയില് മഞ്ചേശ്വരം ബ്ലോക്ക് പഞ്ചായത്തിന്റെ ആഭിമുഖ്യത്തില് ആരംഭിക്കുന്ന ഡയാലിസിസ് സെന്റര് ഈ മാസം 22ന് ആരോഗ്യമന്ത്രി കെ കെ ശൈലജ ...\nകാസര്‍കോട്: മധുവാഹിനിപ്പുഴ കരകവിഞ്ഞതിനെ തുടര്‍ന്ന് മധൂര് പട്‌ള ഭാഗങ്ങളില് വെള്ളം കയറി. ഇതോടെ മൂന്ന് കുടുംബങ്ങളെ മാറ്റിപ്പാര്‍പ്പിച്ചു. വീടുകള് വെള്ളത്താല് ചുറ്റപ്പെട്ടതിനാല് മൂന്ന് കുടുംബങ്ങളിലെ 16 പേരെ ...\nതിരുവനന്തപുരം: സംസ്ഥാനത്ത് ഇന്ന് 4696 പേര്‍ക്ക് കോവിഡ്-19 സ്ഥിരീകരിച്ചു. തിരുവനന്തപുരം 892, എറണാകുളം 537, കോഴിക്കോട് 536, മലപ്പുറം 483, കൊല്ലം 330, തൃശൂര് 322, പാലക്കാട് ...\nമഞ്ചേശ്വരം: ദേശീയപാതയില് മഞ്ചേശ്വരത്ത് മരം വീണ് ഗതാഗതം സ്തംഭിച്ചു. ഞാറാഴ്ച രാവിലെ 10 മണിയോടെയാണ് സംഭവം. കൂറ്റന് മരത്തിന്റെ ഒരു ഭാഗം ദേശീയ പാതയ്ക്ക് കുറുകെ പൊട്ടിവീഴുകയായിരുന്നു. ...\nഉദുമ: രണ്ടാഴ്ചയിലേറെയായി എടിഎം പ്രവര്‍ത്തിക്കാത്തതിനെ തുടര്‍ന്ന് നാട്ടുകാരുടെ പ്രതിഷേധം. എടിഎം കൗണ്ടറിന് മുന്നില് റീത്ത് വെച്ചാണ് നാട്ടുകാര് പ്രതിഷേധിച്ചത്. ഉദുമ ടൗണിലുള്ള സിന്‍ഡിക്കേറ്റ് ബാങ്കിന്റെ എ ടി ...\nകാഞ്ഞങ്ങാട്: അസം സ്വദേശിയെ തൂങ്ങി മരിച്ച നിലയില് കണ്ടെത്തി. പടന്നക്കാട് മേല്‍പാലത്തിനു സമീപത്തെ സ്വകാര്യ കമ്പനിയിലെ തൊഴിലാളിയായ ചിരഞ്ജിത്ത് റായി (21) ആണ് മരിച്ചത്. താമസ സ്ഥലത്തിനു ...\nമഞ്ചേശ്വരം: ഓമഞ്ചൂര് ബങ്കര മഞ്ചേശ്വരം പുഴ കരകവിഞ്ഞൊഴുകി. ഇതേ തുടര്‍ന്ന് 75 ഏക്കറോളം കൃഷിയിടങ്ങള് വെള്ളം കയറി നഷിച്ചു. കൂള്ളൂര്, മജ്ജിവയല് എന്നിവിടങ്ങളിലാണ് കൃഷിനാശം ഉണ്ടായത്. നിരവധി ...\nമഞ്ചേശ്വരം: പനി ബാധിച്ച് കണ്ണൂര് പരിയാരം മെഡിക്കല് കോളേജ് ആസ്പത്രിയില് ചികിത്സയിലായിരുന്ന മിയാപ്പദവ് സ്വദേശി മരിച്ചു. മിയാപ്പദവിലെ പഴയകാല വ്യാപാരി ഉമ്മര് ഹാജി (78)യാണ മരിച്ചത്. ഒരാഴ്ച ...


എങ്ങനെയാണ് കോവിഡ് വാക്സിൻ മനുഷ്യ ശരീരത്തിൽ പ്രവർത്തിക്കുന്നത്? കൂടുതൽ വിവരങ്ങൾ പുറത്തുവിട്ട് റഷ്യ | Russia|Covid Vaccin\nമോസ്കോ : കൊവിഡിനെതിരായുള്ള വാക്സിൻ ആഗസ്റ്റ് 12ന് രജിസ്റ്റർ ചെയ്യുമെന്ന് റഷ്യൻ ഡെപ്യൂട്ടി ആരോഗ്യമന്ത്രി വെളിപ്പെടുത്തിയിരുന്നു. ഇപ്പോഴിതാ വാക്സിനെ കുറിച്ച് കൂടുതൽ വിവരങ്ങൾ പുറത്തുവിട്ടിരിക്കുകയാണ് റഷ്യ. എങ്ങനെയാണ് വാക്സിൻ മനുഷ്യ ശരീരത്തിൽ പ്രവർത്തിക്കുക എന്നാണ് റഷ്യ ഇപ്പോൾ പങ്കുവെച്ചിരിക്കുന്നത്.\nകൊവിഡിനെതിരെ വാക്സിൻ ആദ്യമായി വികസിപ്പിച്ച രാജ്യങ്ങളിൽ ഒന്നാണ് റഷ്യ. ഈ വാക്സിൻ മനുഷ്യ ശരീരത്തിൽ ദോഷം ചെയ്യില്ലെന്ന് ഗമാലേയ നാഷണൽ റിസർച്ച് സെന്റർ ഡയറക്ടർ അലക്സാണ്ടർ ജിന്റ്സ്ബർഗ് പറഞ്ഞു. അഡിനോവൈറസ് ആസ്പദമാക്കി നിര്‍മിച്ച നിര്‍ജീവ പദാര്‍ത്ഥങ്ങള് ഉപയോഗിച്ചാണ് വാക്സിൻ തയ്യാറാക്കിയിട്ടുള്ളത്. ഇത് ശരീരത്തിന് ഹാനികരമാകുമെന്ന ആശങ്ക വേണ്ട. തനിയെ പെരുകാൻ സാധിക്കുന്ന പദാര്‍ത്ഥങ്ങളെയാണ് ജീവനുള്ളതായി കണക്കാക്കുന്നത്. എന്നാൽ വാക്സിനിലുള്ള തരത്തിലുള്ള പദാര്‍ത്ഥങ്ങള്‍ക്ക് തനിയെ പെരുകാൻ കഴിയില്ലെന്നും അദ്ദേഹം വ്യക്തമാക്കി.\nവാക്സിൻ വഴി ശരീരത്തിലെ പ്രതിരോധശേഷി പെട്ടെന്ന് വര്‍ദ്ധിക്കുമ്പോള് ചിലര്‍ക്ക് പനിയുണ്ടാകാൻ സാദ്ധ്യതയുണ്ടെന്നും എന്നാൽ അത് പാരസെറ്റമോള് മാത്രം കഴിച്ച് ഭേദപ്പെടുത്താവുന്നതാണെന്നും ജിൻന്റ്സ് ബർഗ് കൂട്ടിച്ചേര്‍ത്തു.\nഅതേസമയം ഈ വാക്സിന്റെ സുരക്ഷയെ കുറിച്ച് നിരവധി ചോദ്യങ്ങൾ ഉയരുന്നുണ്ട്. ആന്റിബോഡികളുള്ളവരിൽ ഇത് ദോഷം ചെയ്യുമെന്ന് റിപ്പോർട്ടുകളുണ്ട്. ഗമാലേയ റിസർച്ച് ഇൻസ്റ്റിറ്റ്യൂട്ടും റഷ്യൻ പ്രതിരോധമന്ത്രാലയവും സംയുക്തമായി വികസിപ്പിച്ചെടുത്ത വാക്സിൻ അവസാനഘട്ട പരിശോധനയ്ക്കായി ഔദ്യോഗിക രജിസ്ട്രേഷൻ തേടാനൊരുങ്ങുകയാണ്.\nRussia Covid Vaccin


തിരുവനന്തപുരം മെഡിക്കല് കോളേജിലേക്ക് ഭൂഗര്‍ഭ നടപ്പാത സ്ഥാപിക്കും: മന്ത്രി വി.എസ്.ശിവകുമാര്\nFebruary 8, 2014 കേരളം\nതിരുവനന്തപുരം: തിരുവനന്തപുരം മെഡിക്കല് കോളേജിലേക്ക് രോഗികള്‍ക്കും മറ്റുളളവര്‍ക്കും ഗതാഗത കുരുക്കില്‍പ്പെടാതെ യാത്ര ചെയ്യുവാന് ഭൂഗര്‍ഭ നടപ്പാത സ്ഥാപിക്കുമെന്ന് ആരോഗ്യ മന്ത്രി വി.എസ്.ശിവകുമാര് അറിയിച്ചു. ഇതിനായുളള വിശദമായ പ്രോജക്ട് റിപ്പോര്‍ട്ട്, റോഡ് ഫണ്ട് ബോര്‍ഡ് തയ്യാറാക്കി കഴിഞ്ഞുവെന്നും പദ്ധതി നിര്‍വ്വഹണം ഉടന് ഏറ്റെടുക്കുമെന്നും അദ്ദേഹം പറഞ്ഞു. മെഡിക്കല് കോളേജിന്റെ അറുപതാം വാര്‍ഷികാഘോഷ പരിപാടികളുടെ ഉദ്ഘാടനം നിര്‍വ്വഹിച്ച് പ്രസംഗിക്കുകയായിരുന്നു അദ്ദേഹം.\nഒരു കോടി രൂപ ചിലവില് ഒ.പി.ബ്‌ളോക്കില് സ്ഥാപിച്ച പുതിയ എക്‌സ്‌റേ യൂണിറ്റിന്റെ ഉദ്ഘാടനവും കോളേജിലെ നഴ്‌സിങ് ജീവനക്കാര്‍ക്കു വേണ്ടി തയ്യാറാക്കിയ മാനുവലിന്റെ പ്രകാശനവും മന്ത്രി വി.എസ്.ശിവകുമാര് നിര്‍വ്വഹിച്ചു. എസ്.എ.ടി. ആശുപത്രിയില് പുതിയ ഡിജിറ്റല് എക്‌സ്‌റേ യൂണിറ്റ് അടുത്ത ആഴ്ച ഉദ്ഘാടനം ചെയ്യുമെന്ന് അദ്ദേഹം പറഞ്ഞു. മെഡിക്കല് കോളേജില് പുതിയ കാഷ്വാലിറ്റി ബ്‌ളോക്ക് നാലു മാസത്തിനകം പ്രവര്‍ത്തനക്ഷമമാകും. 75 കോടി രൂപയുടെ വികസന പ്രവര്‍ത്തനങ്ങളാണ് ഇവിടെ നടന്നു വരുന്നത്. വൈറോളജി ഇന്‍സ്റ്റിറ്റ്യൂട്ട് ഉടന് യാഥാര്‍ത്ഥ്യമാകും. കരള് മാറ്റിവയ്ക്കല് ശസ്ത്രക്രിയാ സംവിധാനം ഈ വര്‍ഷം തന്നെ ആരംഭിക്കും. ബേണ്‍സ് യൂണിറ്റ് ഉടന് തുടങ്ങും. മെഡിക്കല് കോളേജിനകത്തെ സഞ്ചാരം സുഗമമാക്കുന്നതിനായി കണക്ടിങ് കോറിഡോര് സ്ഥാപിക്കും. എസ്.എ.ടി യില് 80 കോടി രൂപയുടെ കെട്ടിട സമുച്ചയ നിര്‍മ്മാണം ഉടന് ആരംഭിക്കും.\nആര്.സി.സി യില് 120 കോടി രൂപയുടെ വികസനപ്രവര്‍ത്തനങ്ങള്‍ക്ക് ഉടന് തുടക്കമാകും. ബജറ്റില് ഇതിനായി 41 കോടി രൂപ വകയിരുത്തിയിട്ടുണ്ട്. സംസ്ഥാനത്തെ മെഡിക്കല് വിദ്യാഭ്യാസ രംഗത്ത് പുതിയ എട്ട് ഗവണ്‍മെന്റ് മെഡിക്കല് കോളേജുകള് തുടങ്ങുന്നതിനും മറ്റുമായി 1600 കോടി രൂപയുടെ വികസനപ്രവര്‍ത്തനങ്ങളാണ് നടന്നുവരുന്നത്. 1954 ഫെബ്രുവരി എട്ടിന് പണ്ഡിറ്റ് ജവഹര്‍ലാല് നെഹ്‌റുവാണ് തിരുവനന്തപുരം മെഡിക്കല് കോളേജ് ആശുപത്രിയുടെ ഉദ്ഘാടനം നിര്‍വ്വഹിച്ചത്. അദ്ദേഹം തന്നെ 1951 നവംബര് 27 ന് ഉദ്ഘാടനം ചെയ്ത, കേരളത്തിലെ ആദ്യത്തെ മെഡിക്കല് കോളേജായ തിരുവനന്തപുരം മെഡിക്കല് കോളേജ്, ഇന്ത്യയിലെ മികച്ച മെഡിക്കല് കോളേജുകളില് ഒന്നായി മാറിക്കഴിഞ്ഞു. ലോകോത്തരനിലവാരത്തിലുളള മെഡിക്കല് വിദ്യാഭ്യാസവും ചികിത്സയും ഇന്നിവിടെ ലഭ്യമാണ്. അഭിമാനകരമായ ഈ നേട്ടങ്ങള്‍ക്ക് കാരണഭൂതരായ ഡോക്ടര്‍മാര്, നഴ്‌സുമാര്, പാരാമെഡിക്കല് സ്റ്റാഫംഗങ്ങള് എന്നിവരെ മന്ത്രി അഭിനന്ദിച്ചു.\nചടങ്ങില് മേയര് കെ.ചന്ദ്രിക അധ്യക്ഷത വഹിച്ചു. നഗരസഭാ പ്രതിപക്ഷ നേതാവ് ജോണ്‍സണ് ജോസഫ്, മെഡിക്കല് കോളേജ് സൂപ്രണ്ട് ഡോ.കെ.മോഹന്‍ദാസ്, കൗണ്‍സിലര് ജി.എസ്.ശ്രീകുമാര്, എസ്.എ.ടി. സൂപ്രണ്ട് ഡോ.കെ.ഇ.എലിസബത്ത്, മെഡിക്കല് കോളേജ് ഡെപ്യൂട്ടി സൂപ്രണ്ട് ഡോ.മനോജ് ടി. പിളള, നഴ്‌സിങ് ഓഫീസര് ഉഷാ എബ്രഹാം, എച്ച്.ഡി.എസ് അംഗം വി.സദാശിവന് എന്നിവര് പ്രസംഗിച്ചു. ആശുപത്രിയുടെ വിവിധ മേഖലകളില് വിശിഷ്ട സേവനം നടത്തിയ ജീവനക്കാരെ ചടങ്ങില് അവാര്‍ഡ് നല്‍കി ആദരിച്ചു. തുടര്‍ന്ന് വിവിധ കലാപരിപാടികള് അരങ്ങേറി.


അവസാന ബോളിൽ തോൽവി വഴങ്ങി ഇന്ത്യൻ വനിതകൾ :ഇതിഹാസം സൃഷ്ടിച്ച് ഓസ്ട്രേലിയൻ ടീം\nഅന്താരാഷ്ട്ര ക്രിക്കറ്റ് ചരിത്രത്തിലെ ഏറ്റവും മികച്ച ത്രില്ലർ മത്സരത്തിൽ ഓസ്ട്രേലിയൻ വനിതാ ടീമിന് മിന്നും ജയം. ഇന്ത്യക്ക് എതിരായ മൂന്ന് മത്സര ഏകദിന പരമ്പരയിലെ രണ്ടാം കളിയിൽ5വിക്കറ്റ് ജയവുമായി ഓസ്ട്രേലിയൻ വനിതാടീമിന് ഐതിഹാസിക ജയം. അന്താരാഷ്ട്ര ക്രിക്കറ്റ് ചരിത്രത്തിൽ മറ്റൊരു റെക്കോർഡ് കൂടിയാണിപ്പോൾ ഓസ്ട്രേലിയൻ വനിതാ ടീം നേടുന്നത്. ഇന്നത്തെ കളിയിലെ ജയത്തോടെ ഏകദിന ക്രിക്കറ്റിലെ തുടർച്ചയായ ഇരുപത്തിയേഴാം ജയം അവസാനത്തെ ബോളിൽ മറികടന്ന ഓസ്ട്രേലിയൻ ടീം പരമ്പരയിൽ 2-0ന് മുൻപിലെത്തി.മൂന്നാം ഏകദിനം സെപ്റ്റംബർ 26നാണ് നടക്കുക അവസാന പന്തുവരെ വാശിയേറിയ മത്സരത്തിൽ സീനിയർ ഫാസ്റ്റ് ബൗളർ ജൂലൻ ഗോസ്വാമി എറിഞ്ഞ നോബോൾ ഇന്ത്യക്ക് തിരിച്ചടിയായി മാറി.\nഇന്ത്യൻ ടീം ഉയർത്തിയ 274 റൺസിനുള്ള മറുപടി ബാറ്റിങ് ആരംഭിച്ച ഓസ്ട്രേലിയൻ ടീമിന് ആദ്യത്തെ ഓവറിൽ തന്നെ സ്റ്റാർ ഓപ്പണർ ഹീലിയെ നഷ്ടമായി. എന്നാൽ 133 പന്തുകളിൽ നിന്നും 12 ഫോറുകൾ അടക്കം 125 റൺസ് അടിച്ച മൂണി ചരിത്ര ജയമാണ് ഓസ്ട്രേലിയൻ വനിതാടീമിന് നൽകിയത്.ലാനിംഗ് (6), എലിസാ പെറി എന്നിവർ വിക്കറ്റുകൾ അതിവേഗം തന്നെ നഷ്ടമായി എങ്കിലും താലിയ മഗ്രാത്ത് 77 ബോളുകളിൽ9ഫോറുകൾ അടക്കം 74 റൺസ് അടിച്ചെടുത്തപ്പോൾ അവസാന ഓവറിൽ സീനിയർ പേസർ ജൂലൻ ഗോസ്വാമിക്ക് പിഴച്ചു. അവസാന നാല് ബോളിൽ എട്ട് റൺസ് വേണമെന്നിരിക്കെ പിന്നീട് ഗോസ്വാമി രണ്ട് നോബോളുകൾ ഏറിഞ്ഞു. അവസാന പന്തിൽ മൂന്ന് റൺസ് വേണം എന്നിരിക്കെ ഗോസ്വാമി എറിഞ്ഞ ബോൾ നോബോളിൽ വീണ്ടും കലാശിച്ചു. പിന്നീട് ആറാം ബോളിൽ രണ്ട് റൺസ് ഓടിയെടുത്ത നിക്കോള കെയ്റി ഓസ്ട്രേലിയക്ക് ചരിത്രനേട്ടവും നേടി കൊടുത്തു.\nനേരത്തെ ടോസ് നേടിയ ഓസ്ട്രേലിയ ബൗളിംഗ് തിരഞ്ഞെടുക്കുകയായിരുന്നു. എന്നാൽ മികച്ച രീതിയിൽ ബാറ്റ് ചെയ്ത ഇന്ത്യൻ വനിതകൾ 50 ഓവറിൽ ഏഴ് വിക്കറ്റ് നഷ്ടത്തിൽ 274 റൺസ് നേടി. ഇന്ത്യക്കായി സ്മൃതി മന്ദാന, ഷഫാലി വർമ്മ എന്നിവർ ഓപ്പണിങ്ങിൽ മികച്ച തുടക്കം നൽകി. ഓപ്പണർ സ്മൃതി മന്ദാന 94 പന്തുകളിൽ 11 ഫോറുകൾ അടക്കം 86 റൺസ് നേടിയപ്പോൾ റിച്ചാ ഗോഷ് (44), ദീപ്തി ശർമ്മ (23), ജൂലൻ ഗോസ്വാമി (28) എന്നിവർ തിളങ്ങി. ഒരുവേള തുടർച്ചയായി വിക്കറ്റുകൾ നഷ്ടമായ ഇന്ത്യക്കായി അവസാന ഓവറുകളിൽ ഗോസ്വാമി ഏറെ ബൗണ്ടറികൾ നേടിയപ്പോൾ ഓസീസ് നിരയിൽ താലിയ മഗ്രാത്ത് മൂന്ന് വിക്കറ്റ് വീഴ്ത്തി. പരമ്പരയിലെ ആദ്യത്തെയും കളിയിൽ ഇന്ത്യൻ ബൗളിംഗ് നിരയുടെ പ്രകടനം നിരാശയാണ് സമ്മാനിച്ചത്.\nPrevious articleധോണിയായിരുന്നേൽ ഇത് അനുവദിക്കില്ല :അശ്വിന് മുന്നറിയിപ്പ് നൽകി സെവാഗ്\nNext articleനോ ലുക്ക് ഷോട്ടുമായി ഫോമിലേക്ക് എൻട്രി നടത്തി കോഹ്ലി :അപൂർവ്വ റെക്കോർഡും സ്വന്തം


വിവാദങ്ങൾക്കൊടുവിൽ വൈറ്റില, കുണ്ടന്നൂർ മേൽപാലങ്ങളുടെ ഉദ്ഘാടനം ഇന്ന് - കണ്ണൂരാൻ വാർത്ത\nHome Unlabelled വിവാദങ്ങൾക്കൊടുവിൽ വൈറ്റില, കുണ്ടന്നൂർ മേൽപാലങ്ങളുടെ ഉദ്ഘാടനം ഇന്ന്\nകൊച്ചി : വിവാദങ്ങൾക്കൊടുവിൽ വൈറ്റില, കുണ്ടന്നൂർ മേൽപ്പാലങ്ങൾ മുഖ്യമന്ത്രി പിണറായി വിജയൻ ഇന്ന് നാടിന് സമർപ്പിക്കും. വീഡിയോ കോൺഫ്രൻസിങ്ങിലൂടെയാണ് മുഖ്യമന്ത്രി ഉദ്ഘാടനം നടത്തുന്നത്.\nവെറ്റില മേൽപ്പാലം രാവിലെ9മണിക്കും, കുണ്ടന്നൂർ മേൽപ്പാലം രാവിലെ 11 മണിക്കുമാണ് ഉദ്ഘാടനം ചെയ്യുക. പാലങ്ങൾ തുറന്നു നൽകുന്നതിലൂടെ കൊച്ചി നഗരത്തിലെ ഗതാഗത കുരുക്കിന് വലിയ പരിഹാരമാകും. ദേശീയപാതയുടെ ഭാഗമായി വരുന്ന മേൽപ്പാലങ്ങൾ സംസ്ഥാന സർക്കാർ കിഫ്ബി ധനസഹായത്തോടെ ഏറ്റെടുത്ത് നിർമ്മിച്ചവയാണ്.\nഅടുത്തിടെ ഉദ്ഘാടനത്തിന്റെ പേരിൽ പാലം തുറക്കാത്തതിൽ പ്രതിഷേധിച്ച് വി ഫോർ കേരള സംഘം വൈറ്റില മേൽപ്പാലം തുറന്നു നൽകിയത് വിവാദമായിരുന്നു. ഇതിന്റെ പേരിൽ ഏഴ് പേരെയും പോലീസ് അറസ്റ്റ് ചെയ്തിരുന്നു.


നവരാത്രി ആഘോഷത്തിന് നാട് ഒരുങ്ങി; ഒന്‍പത് ദിവസങ്ങൾ, ഒന്‍പത് വ്യത്യസ്ത ഭാവങ്ങളില് ദേവിയെ ആരാധിക്കാൻ ഭക്തർ – East Coast Daily Malayalam\nകോവിഡ് ഭീതിയിലും കള്ളന്റെ ശല്യം; മന്ത്രി സ്ഥലം സന്ദർശിച്ചു\nകോവിഡ് 19 ; സ്‌പെയ്‌നില് മരണം 10,000 കവിഞ്ഞു ; ആഗോളതലത്തില് മരണ സംഖ്യ അമ്പതിനായിരത്തോടടുക്കുന്നു\nനവരാത്രി ആഘോഷത്തിന് നാട് ഒരുങ്ങി; ഒന്‍പത് ദിവസങ്ങൾ, ഒന്‍പത് വ്യത്യസ്ത ഭാവങ്ങളില് ദേവിയെ ആരാധിക്കാൻ ഭക്തർ\nSep 29, 2019, 09:21 am IST\nകൊച്ചി: ഇന്ന് നവരാത്രി ആഘോഷങ്ങള്‍ക്ക് തുടക്കം. കേരളത്തില് കന്നിമാസത്തിലെ അമാവാസി കഴിഞ്ഞു വരുന്ന വെളുത്ത പക്ഷ പ്രഥമ മുതല് നവമി വരെയുള്ള ദിവസങ്ങളാണ് നവരാത്രി ആഘോഷിക്കുന്നത്. ഒന്‍പത് ദിവസങ്ങളിലായി ഒന്‍പത് വ്യത്യസ്ത ഭാവങ്ങളില് ദേവിയെ ആരാധിക്കുന്നു എന്നതാണ് നവരാത്രി സങ്കല്പം.\nസരസ്വതി പൂജയും വിദ്യാരംഭവുമാണ് നവരാത്രി ദിനങ്ങളില് കേരളത്തില് പ്രധാനം. ബംഗാള് അടക്കമുള്ള സ്ഥലങ്ങളില് ആയുധ പൂജയ്ക്കാണ് പ്രാധാന്യം. മംഗലാപുരത്തിനടുത്തുള്ള കൊല്ലൂരിലെ മൂകാംബിക ക്ഷേത്രത്തിലാണ് ഏറ്റവും വലിയ നവരാത്രി ആഘോഷങ്ങള് നടക്കുന്നത്. ദേവിയെ ആദ്യത്തെ മൂന്നു ദിവസം ദുര്‍ഗ്ഗയായും അടുത്ത മൂന്നു ദിവസം ലക്ഷ്മിയായും പിന്നീടുള്ള മൂന്നു ദിവസം സരസ്വതിയായും സങ്കല്പിച്ചാണ് പൂജയും ആഘോഷവും നടക്കുന്നത്.\nനവരാത്രി ദിവസങ്ങളില് സംഗീത, നൃത്ത മഹോത്സവങ്ങളും ക്ഷേത്രങ്ങളില് അരങ്ങേറും. വിജയദശമി ദിനത്തിലെ വിദ്യാരംഭത്തോടെയാണ് നവരാത്രി സമാപിക്കുക. എറണാകുളത്തെ ചോറ്റാനിക്കര, പറവൂരിലെ ദക്ഷിണ മൂകാംബിക, കോട്ടയത്തെ പനച്ചിക്കാട്, തൃശ്ശൂരിലെ തിരുവുള്ളക്കാവ് എന്നീ ക്ഷേത്രങ്ങളില് വലിയ പ്രാധാന്യത്തോടെയാണ് നവരാത്രി ആഘോഷങ്ങള് കൊണ്ടാടുന്നത്.\nnavarathri celebrations FEATURED started\nവട്ടിയൂര്‍ക്കാവിലെ സ്ഥാനാർത്ഥിത്വം; നിലപാട് വ്യക്തമാക്കി കുമ്മനം രാജശേഖരൻ\nമരട് ഫ്ളാറ്റ് ഒഴിപ്പിക്കല് ഇന്ന് തുടങ്ങും : ഫ്ളാറ്റ് ഉടകളുടെ തീരുമാനം മറ്റൊന്ന്\nകേന്ദ്രം നിര്‍ദേശിച്ച എല്ലാ കാര്യങ്ങളും സംസ്ഥാനത്ത് നടപ്പാക്കി; കോവിഡ് ആശുപത്രികള്‍ക്കായി ദുരന്ത നിരവാരണ നിധിയില് നിന്ന് തുക ഉപയോഗിക്കാന് അനുവാദം നൽകണം; പ്രധാനമന്ത്രിയോട് അഭ്യര്‍ഥനയുമായി മുഖ്യമന്ത്രി\nApr 2, 2020, 07:20 pm IST\nApr 2, 2020, 06:58 pm IST\nApr 2, 2020, 08:31 pm IST\nApr 2, 2020, 08:30 pm IST


കസബ കടപ്പുറത്ത് 88 പേർക്ക് കോവിഡ് കാസർകോട് കടപ്പുറം അപകടമേഖല | Kasaragod | Kerala | Deshabhimani | Thursday Aug 6, 2020\nകസബ കടപ്പുറത്ത് 88 പേർക്ക് കോവിഡ് കാസർകോട് കടപ്പുറം അപകടമേഖല\nപൂന്തുറക്ക് പിന്നാലെ കാസർകോട് കസബ കടപ്പുറം കോവിഡ് അപകട മേഖലയാകുന്നു. ഇവിടെ 88 പേർക്കാണ് രോഗം സ്ഥിരീകരിച്ചത്. രണ്ട് ക്യാമ്പുകളിലായി നടന്ന പരിശോധനയിൽ 83 പേർക്ക് രോഗം കണ്ടെത്തി. വ്യാഴാഴ്‌ച ജില്ലാ മെഡിക്കൽ ഓഫീസിൽ നിന്നുള്ള പ്രത്യേക സംഘം ഫിഷറീസ് സ്‌കൂളിൽ പരിശോധന നടത്തും. ആന്റിജൻ പരിശോധനയാണ് നടത്തുന്നതെങ്കിലും സംശയമുള്ളവരുടെ പിസിആർ പരിശോധനയും നടത്തും. ചൊവ്വാഴ്‌ച പരിശോധിച്ച 75 പേരിൽ 49 പേർക്കും കോവിഡ് സ്ഥിരീകരിച്ചു. 36 പേരും സ്‌ത്രീകളാണ്. എല്ലാവരെയും മഞ്ചേശ്വരം ഗോവിന്ദ പൈ കോളേജിലെ പ്രഥമിക ചികിത്സാ കേന്ദ്രത്തിലേക്ക് മാറ്റി. തിരുവനന്തപുരം പൂന്തുറയിലെ പാഠം ഉൾക്കൊണ്ടാണ് ജില്ലാ മെഡിക്കൽ ഓഫീസർ ഡോ. എ വി രാംദാസിന്റെ നിർദേശപ്രകാരം കടപ്പുറത്ത് ആന്റിജൻ പരിശോധന നടത്തിയത്. ഇതിൽ 37 പേർക്ക് കോവിഡ് സ്ഥിരീകരിച്ചു.\nപിടിച്ചുകെട്ടാൻ നൂതന രീതി\nകാസർകോട് കടപ്പുറത്ത് പരിശോധനയിലും നിയന്ത്രണത്തിലും നൂതന രീതി. സംസ്ഥാനത്ത് ആദ്യമാണിത്. ക്യാമ്പിൽ രോഗം സ്ഥിരീകരിക്കുന്നവരുടെ പ്രാഥമിക, ദ്വീദീയ സമ്പർക്കത്തിലുള്ളവരുടെ പരിശോധന നടത്തും. ഇത് രോഗവ്യാപനം തടഞ്ഞ് പ്രതിരോധ പ്രവർത്തനം ശക്തമാക്കാൻ സഹായിക്കുമെന്ന് ഹെൽത്ത് ഇൻസ്‌പെക്ടർ എ വി ശ്രീജിത്ത് പറഞ്ഞു. വ്യാഴാഴ്‌ച 50 പേരെയാണ് ആദ്യം പരിശോധിക്കുക. രോഗം സ്ഥിരീകരിക്കുന്നവരുടെ സമ്പർക്കമുള്ളവരുടെ സ്രവം പരിശോധിക്കും. രോഗികൾ കൂടുതലുള്ള 35, 36,37 വാർഡുകളിലെ പ്രദേശങ്ങൾ പ്രത്യേക മേഖലയാക്കി പുട്ടിയിട്ടു. എല്ലാവരെയും വീട്ടിൽ ക്വാറന്റൈനിലാക്കി. ആവശ്യ സാധനങ്ങളും മരുന്നും എത്തിക്കാൻ 15 സന്നദ്ധ സേവകരെ നിയോഗിച്ചു. ഇവർക്ക് മാത്രമാണ് കണ്ടയിൻമെന്റ് മേഖല വിട്ട് പുറത്തുവരാൻ അനുമതി. പൊലീസിന്റെ കർക്കശമായ നിയന്ത്രണവും പ്രദേശത്തുണ്ട്. മത്സ്യബന്ധനവും വിൽപനയും അസാധ്യമായതിനാൽ ഭക്ഷണ ധാന്യങ്ങളുടെ കിറ്റ് എത്തിക്കും.\nചികിത്സാ കേന്ദ്രവും കടപ്പുറത്ത്\nരോഗികൾക്ക് കടപ്പുറത്തുള്ള മത്സ്യഫെഡിന്റെ ഇരുനില കെട്ടിടത്തിൽ പ്രാഥമിക ചികിത്സാ കേന്ദ്രമൊരുക്കും. രോഗ ലക്ഷണമില്ലാത്ത ആരോഗ്യമുള്ളവർക്കാണ് ഇവിടെ സൗകര്യം. നൂറോളം കിടക്കകൾ ഒരുക്കും. 68 ബെഡുകൾ തയ്യാറായി. വ്യാഴാഴ്‌ച മുതൽ സമൂഹ അടുക്കളയും ആരംഭിക്കും. രോഗികൾ വർധിച്ചാൽ കടപ്പുറത്തെ ഇതര കെട്ടിടങ്ങളിലും സൗകര്യമൊരുക്കും.\nഇതര രോഗികൾക്കും കരുതൽ\nകോവിഡ് ഇതര രോഗികൾക്കായി മെഡിക്കൽ ക്യാമ്പുകൾ സംഘടിപ്പിക്കുന്നുണ്ട്. പന, ഛർദി, വയറിളക്കം തുടങ്ങിയ രോഗങ്ങളുള്ളവർക്കാണ് പ്രത്യേക സൗകര്യം. മരുന്നും നൽകുന്നു. ബുധനാഴ്‌ച സുനാമി കോളനിയിൽ നടന്ന മെഡിക്കൽ ക്യാമ്പിൽ നൂറോളം പേരെ പരിശോധിച്ചു. കൂടാതെ അങ്കണവാടിയിൽ ടെലിമെഡിസിൻ സംവിധാനവുമുണ്ട്. നാട്ടുകാരായ സ്‌റ്റാഫ് നേഴ്‌സിനെയും ഫാർമസിസ്‌റ്റിനെയും മുഴുവൻ സമയ പ്രവർത്തനത്തിന് നിയോഗിച്ചിട്ടുണ്ട്.\nമുദ്രപ്പത്രത്തിനും സീലിട്ട് കോവിഡ്\nഓക്‌സ്‌ഫഡ് കോവിഡ് വാക്‌സിൻ പരീക്ഷണം നിർത്തിവെച്ചു; കുത്തിവെയ്‌പെടുത്ത വ്യക്‌തിക്ക് അജ്‌ഞാതരോഗം\nബോളിവുഡ് താരം അർജുൻ കപൂറിന് കോവിഡ് സ്ഥിരീകരിച്ചു


മഹാകവി അക്കിത്തത്തിന് ജ്ഞാനപീഠ പുരസ്കാരം\n"വെളിച്ചം ദു:ഖമാണുണ്ണീ തമസല്ലോ സുഖപ്രദം"\nമലയാള ഭാഷയിലെ പ്രശസ്തനായ സാഹിത്യകാരനാണ് ശ്രീ. അക്കിത്തം അച്യുതന് നമ്പൂതിരി. 1926 മാര്‍ച്ച് 18 ന് പാലക്കാട് ജില്ലയിലെ കുമരനല്ലൂരില് അമേറ്റൂര് അക്കിത്തത്ത് മനയില് വാസുദേവന് നമ്പൂതിരിയുടെയും ചേറ്റൂര് മനയ്ക്കല് പാര്‍വതി അന്തര്‍ജനത്തിന്‍റെയും മകനായാണ് അക്കിത്തത്തിന്‍റെ ജനനം. 1956 മുതല് കോഴിക്കോട് ആകാശവാണി നിലയത്തില് ഉദ്യോഗസ്ഥനായിരുന്നു. കവിത, ചെറുകഥ, വിവര്‍ത്തനം,\nഉപന്യാസം, നാടകം- എന്നിങ്ങനെയായിനാല്പത്തിയാറോളം കൃതികള് മലയാളത്തില് അദ്ദേഹത്തിന്‍റെതായിട്ടുണ്ട്.\nഇരുപതാം നൂറ്റാണ്ടിന്‍റെ ഇതിഹാസം, വെണ്ണക്കല്ലിന്‍റെ കഥ, ബലിദര്‍ശനം തുടങ്ങിയവ അക്കിത്തത്തിന്‍റെ തെരഞ്ഞെടുക്കപ്പെട്ട കവിതകളാണ്. അഞ്ച് നാടോടി പാട്ടുകള് മാനസപൂജ തുടങ്ങിയവ പ്രധാനകൃതികളാണ്. കണ്ണീര്‍കണത്താല് സൗരമണ്ഡലവും പുഞ്ചിരിയാല് നിത്യനിര്‍മല പൗര്‍ണമിയും നില്‍ക്കുന്ന മാന്ത്രികത പരിചയപ്പെടുത്തിയ 'ഇരുപതാം നൂറ്റാണ്ടിന്‍റെ ഇതിഹാസമാണ് അദ്ദേഹത്തിന്‍റെ രചനകളില് ഏറ്റവും പ്രശസ്തം.\n"വെളിച്ചത്തിന്‍റെ ദു:ഖവും തമസിന്‍റെ സുഖവും" മലയാളിക്ക് ചൊല്ലിത്തന്ന ഈ ഇതിഹാസ കവി ജ്ഞാനപീഠം നേടുന്ന ആറാമത്തെ മലയാളിയാണ്. ജി. ശങ്കരക്കുറുപ്പ് (1965) എസ്.കെ. പൊറ്റക്കാട് (1980) തകഴി ശിവശങ്കപ്പിള്ള (1984) എം.ടി. വാസുദേവന് നായര് (1995) ഒ.എന്.വി. കുറുപ്പ് (2007) എന്നീ മലയാളികള്‍ക്കാണ് ഇതിനുമുന്‍പ് ജ്ഞാനപീഠം ലഭിച്ചിട്ടുള്ളത്. മലയാള കവിതയില് പാരമ്പര്യത്തിനും ആധുനികതയ്ക്കും ഇടയില് ഒരു നെടുംതൂണായി നിന്ന ശ്രീ അക്കിത്തം അച്യുതന് നമ്പൂതിരിയ്ക്ക് മലയാള സാഹിത്യത്തിനുള്ള സമഗ്ര സംഭാവനകളെ പരിഗണിച്ചാണ് മലയാള സാഹിത്യത്തിലെ പരമോന്നത സാഹിത്യ ബഹുമതിയായ 55-മത് ജ്ഞാനപീഠ പുരസ്കാരം സമ്മാനിക്കുന്നത്. പതിനൊന്നു ലക്ഷം രൂപയും സരസ്വതി ശില്‍പവുമടങ്ങുന്നതാണ് പുരസ്കാരം. സാഹിത്യകാരി പ്രതിഭാഭായി അധ്യക്ഷയായ സമിതി ഏകകണ്ഠമായാണ് അക്കിത്തത്തെ പുരസ്കാരത്തിനു തെരഞ്ഞെടുത്തത്\n1. കേരള സാഹിത്യ അക്കാദമി അവാര്‍ഡ് - 1972\n2. കേന്ദ്രസാഹിത്യ അക്കാദമി അവാര്‍ഡ് - 1973\n3. ഓടക്കുഴല് അവാര്‍ഡ് - 1974\n4. സഞ്ജയന് പുരസ്കാരം - 1952\n5. പത്മ പ്രഭാ പുരസ്കാരം - 2002\n6. അമൃത കീര്‍ത്തി പുരസ്കാരം- 2004\n7. മാതൃഭൂമി സാഹിത്യ പുരസ്കാരം - 2008\n8. വയലാര് അവാര്‍ഡ് - 2012\n9. ജ്ഞാനപീഠം - 2019\nജ്ഞാനപീഠം അവാര്‍ഡിനു ശേഷമുള്ള മഹാകവിയുടെ വാക്കുകള്:- 'എനിക്ക് ഈ ലോകത്തോടു പറയാനുള്ളത് സാഹിത്യത്തിലായും ഏതൊരു മേഖലയിലായാലും മനുഷ്യസ്നേഹമാണ് എല്ലാത്തിന്‍റെയും കേന്ദ്രിന്ദു. എന്നെക്കാള് വലിയവരാണ് മഹാകവി ഇടശ്ശേരി, വൈലോപ്പിള്ളി , വി.ടി. എന്നിവരൊക്കെ. ഇടശ്ശേരി എന്നെ പഠിപ്പിച്ചത് സാഹിത്യമെന്നു പറഞ്ഞാല് ജീവിതത്തിന്‍റെ കണ്ണീരിന്‍റെ അന്വേഷണമാണെന്നാണ്.\nഎന്നാല് അവര്‍ക്കൊന്നും കിട്ടാത്ത ഒരു പ്രശസ്തി എനിക്കു കിട്ടി. കാരണം. ആയുസ്സ് മാത്രമാണ് എന്‍റെ ജാതകത്തില് ഇതിനുള്ള യോഗമുണ്ട്. മഹാകവി അക്കിത്തത്തിന് ഫൂട്ട്സ്റ്റെപ്സിന്‍റെ ആശംസകള്.


തളിപ്പറമ്പിൽ യുഡിഎഫ് ബൂത്ത് ഏജന്‍റിന് നേരെ മുളകുപൊടി എറിഞ്ഞതായി പരാതി - കണ്ണൂരാൻ വാർത്ത\nHome Unlabelled തളിപ്പറമ്പിൽ യുഡിഎഫ് ബൂത്ത് ഏജന്‍റിന് നേരെ മുളകുപൊടി എറിഞ്ഞതായി പരാതി\nതളിപ്പറമ്പിൽ യുഡിഎഫ് ബൂത്ത് ഏജന്‍റിന് നേരെ മുളകുപൊടി എറിഞ്ഞതായി പരാതി\nകണ്ണൂർ: തളിപ്പറമ്പില് യുഡിഎഫ് ഏജന്‍റിന് നേരെ മുളകുപൊടി എറിഞ്ഞതായി ആരോപണം. വേശാല 174-ാം നമ്പര് ബൂത്തിലെ ഏജന്‍റ് ഷംസുദീന് നേരെയാണ് മുളകുപൊടി എറിഞ്ഞതായി പരാതി ഉയര്‍ന്നത്.\nതളിപ്പറമ്പില് വ്യാപകമായി കള്ളവോട്ട് രേഖപ്പെടുത്തിയെന്നും യുഡിഎഫ് ആരോപിക്കുന്നു. റീപോളിംഗ് നടത്തണമെന്നും യുഡിഎഫ് ആവശ്യപ്പെട്ടു.\nഅതേസമയം, തളിപ്പറമ്പില് കെ. സുധാകരന് ഉള്‍പ്പടെയുള്ളവര് ബോധപൂര്‍വം പ്രശ്‌നമുണ്ടാക്കാന് ശ്രമിക്കുന്നതായി എല്‍ഡിഎഫ് സ്ഥാനാര്‍ഥിയും സിപിഎം നേതാവുമായ എം.വി. ഗോവിന്ദന് മാഷ് വ്യക്തമാക്കി. ചെറിയൂരില് കോണ്‍ഗ്രസ് പ്രവര്‍ത്തകരാണ് സംഘര്‍ഷമുണ്ടാക്കിയതെന്നും ഇവര് റിട്ടേണിംഗ് ഓഫീസറെ കൈയേറ്റം ചെയ്യാന് ശ്രമിച്ചതായും അദ്ദേഹം ആരോപിച്ചു.


‘എനിക്കൊരു പ്രണയമുണ്ട്. ആ മുഖമാണ് എന്റെ കരുത്ത്.’ – ആദ്യമായി പ്രണയം തുറന്നു പറഞ്ഞു അനുശ്രീ – GoldKerala.com\nമലയാളികള്‍ക്ക് കുടുംബാംഗം എന്ന നിലയില് തോന്നുന്ന ഒരു നായികയാണ് അനുശ്രീ. ഒരുപാട് വ്യത്യസ്ത കഥാപാത്രങ്ങളിലൂടെ മലയാളികള്‍ക്ക് അനുശ്രീ വളരെ അധികം പ്രിയപ്പെട്ടവളായി മാറി. മലയാളത്തിലെ മിക്ക സൂപ്പര്‍സ്റ്റാര്‍സിന്റെയും കൂടെ സ്ക്രീന് സ്പേസ് പങ്കിടാനുള്ള ഭാഗ്യം അനുശ്രീയ്ക്ക് ലഭിച്ചു. എങ്കിലും ഒരു അല്‍പം പോലും തനിക്ക് താരജാഡ ഇല്ലെന്ന് തെളിയിച്ചു അനുശ്രീ. തന്റെ നാടായ പത്തനാപുരത്തെ എല്ലാ പരിപാടികളിലും നടി സജീവയാണ്. കുടുംബവുമായി വളരെ അധികം ദൃഢമായ ഒരു ബന്ധം വെച്ചു പുലര്‍ത്തുന്ന അനുശ്രീ തന്റെ ചേട്ടന്റെ വിവാഹത്തിന്റെയും പിറന്നാളിന്റെയും ചിത്രങ്ങള് ആരാധകരുമായി പങ്കുവെച്ചിരുന്നു. ആരാധകര് ചേട്ടന്റെ വിവാഹം കഴിഞ്ഞിട്ടും അനുശ്രീയ്ക്ക് കല്ല്യാണം ആലോചിക്കുന്നില്ലേ എന്ന് ചോദിക്കാറുണ്ട്. ഇപ്പോള് താരം പ്രണയത്തെ കുറിച്ചും പ്രണയലേഖനങ്ങളെ കുറിച്ചും പങ്കു വെക്കുകയാണ്.\nഅനുശ്രീയുടെ വാക്കുകളിലേക്ക്, ‘എനിക്കൊരു പ്രണയം ഉണ്ട്. അത് പക്ഷെ സിനിമയിലെ ആളല്ല. എന്നെ മനസ്സിലാക്കുന്ന ഒരാള്. എന്റെ മാതാപിതാക്കളും എന്റെ ചേട്ടനും പിന്നെ എന്റെ പ്രണയവുമാണ് എല്ലാ വിജയങ്ങള്‍ക്കും പിന്നില്. ആ മുഖമാണ് എന്റെ കരുത്ത്.\nഒരുമിച്ച് ഒരു ജീവിതത്തിലേക്ക് എന്ന് പോകും എന്ന് പറയാന് ആകില്ല. കുറേ നല്ല കഥാപാത്രങ്ങള് കൂടി അഭിനയിക്കണം. എല്ലാം ഭംഗിയായി നടക്കാന് പ്രാര്‍ത്ഥിക്കുന്നു.\nഎനിക്ക് ഇപ്പോള് പ്രണയലേഖനങ്ങള് കിട്ടാറില്ല. സിനിമ നടിയായതില് പിന്നെ പ്രേമലേഖനം ലഭിക്കാറില്ല. അടുത്തിടെ ഒരു നാലാം ക്ലാസ്സിലെ പയ്യന് എനിക്ക് ഒരു പ്രേമലേഖനം സമ്മാനിച്ചു. അത് ഞാന് സൂക്ഷിച്ചു വെച്ചിട്ടുണ്ട്. വൈകാതെ തന്നെ ഞാന് അത് ഇന്‍സ്റ്റഗ്രാമില് പോസ്റ്റ് ചെയ്യും.’


Supreme court order toilet facilities in schools\nന്യൂദല്‍ഹി: രാജ്യത്തെ സര്‍ക്കാര് സ്‌കൂളുകളില് ടോയ്‌ലറ്റ് സൗകര്യം ഏര്‍പ്പെടുത്തണമെന്ന് സുപ്രീംകോടതിയുടെ ഉത്തരവ്. എല്ലാ സംസ്ഥാനങ്ങള്‍ക്കും കേന്ദ്രഭരണ പ്രദേശങ്ങള്‍ക്കും ഇക്കാര്യം അറിയിച്ച് നോട്ടീസ് നല്‍കാന് കോടതി തീരുമാനിച്ചു.\nജസ്റ്റിസുമാരായ ദല്‍വീര് ഭണ്ഡാരിയും ദീപക് മിശ്രയും അടങ്ങുന്ന ഡിവിഷന് ബെഞ്ചിന്റേതാണ് ഉത്തരവ്.\nഡിസംബര് 31നകം ഇത് നടപ്പിലാക്കണമെന്നും സുപ്രീംകോടതി നിര്‍ദേശിച്ചു. ഡിസംബര് 31 നകം സ്ഥിരമായ സംവിധാനം ഒരുക്കാന് കഴിയില്ലെങ്കില് നവംബര് 30നകം താല്‍ക്കാലിക സൗകര്യമൊരുക്കണമെന്നും കോടതി നിര്‍ദേശിച്ചിട്ടുണ്ട്.


ചരിത്രം കുറിച്ച് ചൈന; കടലിൽ നിന്നും റോക്കറ്റ് വിക്ഷേപിച്ചത് ആദ്യ സംഭവം | China Long March 11 | Manorama News\nചരിത്രം കുറിച്ച് ചൈന; കടലിൽ നിന്നും റോക്കറ്റ് വിക്ഷേപിച്ചത് ആദ്യ സംഭവം\nമനോരമ ലേഖകൻ June 07, 2019 11:06 AM IST\nബഹിരാകാശ ചരിത്രത്തിൽ മറ്റൊരു വൻ നേട്ടവുമായി ചൈന. കടലിൽ നിന്നും റോക്കറ്റ് വിക്ഷേപിച്ചാണ് ചൈന ചരിത്രനേട്ടം കുറിച്ചത്. കടലിൽ നങ്കൂരമിട്ട വൻ കപ്പലിൽ നിന്നാണ് ലോങ് മാർച്ച്–11 എന്ന റോക്കറ്റ് വിക്ഷേപിച്ചത്. ബഹിരാകാശ ലോകത്തെ ആദ്യ സംഭവമാണിത്. കടലിലൂടെ സഞ്ചരിക്കുന്ന ലോഞ്ചിങ് പാഡിൽ നിന്നും ബഹിരാകാശത്തേക്ക് റോക്കറ്റ് വിക്ഷേപിക്കാമെന്ന് തെളിയിക്കുന്നതായിരുന്നു ചൈനയുടെ ദൗത്യം.\nഒന്നിലധികം ഉപഗ്രഹങ്ങളെയും മറ്റു പേടകങ്ങളെയും ലക്ഷ്യത്തിലെത്തിക്കാൻ ശേഷിയുളളതാണ് ലോങ് മാർച്ച് റോക്കറ്റ്. ഇതേ റോക്കറ്റ് ഉപയോഗിച്ച് നേരത്തെ 305 വിക്ഷേപണങ്ങൾ ചൈന നടത്തിയിട്ടുണ്ട്. ചൈനയുടെ തന്നെ ബൂഫെങ്–1 എ, ബൂഫെങ്–1ബി എന്നിവ ഉൾപ്പടെ ഏഴു സാറ്റലൈറ്റുകളാണ് വിക്ഷേപിച്ചത്.\nകാറ്റുകളുടെ ഗതിനിർണയത്തിനും വൻ ചുഴലിക്കാറ്റുകളുടെ നിരീക്ഷണത്തിനും ലക്ഷ്യമിട്ടാണ് ബൂഫെങ് സാറ്റലൈറ്റുകൾ വിക്ഷേപിച്ചത്. ചൈനീസ് അക്കാദമി ഓഫ് സ്പേസ് ഫ്ലൈറ്റ് ടെക്നോളജിയാണ് രണ്ടു സാറ്റലൈറ്റുകളും നിർമിച്ചത്. കഴിഞ്ഞ കുറച്ചു വർഷങ്ങളായി ബഹിരാകാശ രംഗത്ത് ചൈനീസ് ഗവേഷകർ വൻ പരീക്ഷണങ്ങളും നിരീക്ഷണങ്ങളുമാണ് നടത്തുന്നത്. ഇതിനായി വൻ തുകയാണ് ചൈനീസ് സർക്കാരും നിക്ഷേപിക്കുന്നത്.


എഴുതിയത് ബാജി ഓടംവേലി at 11:41 AM3comments:\nഎഴുതിയത് ബാജി ഓടംവേലി at 4:38 PM 1 comment:\nഎഴുത്തുകാരന്റെ പക്ഷം ഏതായിരിക്കണം. അവന് നീതിയുടേയും ന്യായത്തിന്റെയും പക്ഷത്തായിരിക്കണം എന്ന കാര്യത്തില് ആര്‍ക്കും സംശയം ഉണ്ടാകാനിടയില്ല. അവന്റെ പക്ഷം ജനപക്ഷമാകണം. ജനം തെറ്റിലേക്കു നീങ്ങുമ്പോള് മുന്നറിയിപ്പു നല്‍കേണ്ട പ്രവാചക ദൌത്യവും അവനുതന്നെയാണ്.\nകണ്ണില്ലാത്തവന്റെ കണ്ണാവുക. ചെവിയില്ലാത്തവന്റെ ചെവിയാകുക. ശബ്‌ദമില്ലാത്തവന്റെ ശബ്‌ദമാകുക. ചൂഷണത്തിനിരയാകുന്നവനോടൊപ്പം നില്കേണ്ടവനാണ് എഴുത്തുകാരന്. ഇരകളുടെ പക്ഷത്താകണം അവന്.\nഎല്ലാവരും കാണുന്നത് കാണുകയല്ല. എല്ലാവരും പറയുന്നത് പറയുകയല്ല. ആരു കാണാതെയും പറയാതെയും ഇരിക്കുന്നവ, കാഴ്‌ചകള്‍ക്ക് അഗോചരമായവ കണ്ടെത്തുകയാണ് അവന്റെധര്‍മ്മം. എഴുത്തുകാരന് ധീരനായിരിക്കണം. ഒരു ധീരനുമാത്രമേ നീതിക്കുവേണ്ടിയും ന്യായത്തിനു വേണ്ടിയും പോരാടാനും പോരാട്ടത്തിന് ശക്തിപകരാനും സാധിക്കുകയുള്ളൂ. മാനവമോചനത്തെക്കുറിച്ചുള്ള സങ്കല്‌പം കാത്തു സൂക്ഷിക്കുന്നവനാകണം അവന്.\nസാഹിത്യം ദര്‍ശനമാണ്, വിഭജനമില്ലാത്ത അവസ്ഥയെക്കുറിച്ചുള്ള ദര്‍ശനം. വിഭജിച്ചിരിക്കുന്നതിനെ ഒന്നിപ്പിച്ചാലും അത് സാഹിത്യമാകും. അനുരഞ്ജനത്തിന്റെ ശുശ്രൂഷകനാണവന്. എഴുത്തുകാരന് ദര്‍ശനമുള്ളവനാകണം. ഇന്നിനേക്കാള് ഒരുപടിയെങ്കിലും മെച്ചപ്പെട്ട നല്ല നാളെയെ കിനാവുകാണുകയും അതിനായ് വാക്കുകളെ ഞാണിന്മേല് തൊടുക്കുന്നവനുമാകണം.\nഅക്ഷരങ്ങളുടെ, അതുകൊണ്ട് ഉണ്ടാക്കുന്ന വാക്കുകളുടെ, വാചകങ്ങളുടെ ശക്തി പറഞ്ഞറിയിക്കേണ്ടതില്ല. വാക്കാകുന്ന ആയുധം സൂക്ഷിച്ചുപയോഗിക്കണം. മൂര്‍ച്ചയുള്ള വാക്കുകള്‍ക്കൊണ്ട് വായനക്കാരന്റെ ഹൃദയത്തെ സ്‌പര്‍ശിക്കാനാവും. ഹൃദയ ശസ്‌ത്രക്രീയ നടത്താനാവും. മനസ്സിന്റെയും അതിലൂടെ ശരീരത്തിന്റെയും കേടുപാടുകള് പരിഹരിക്കാനാവും. ധീരതയോടെ മുന്നേറുക, വായനക്കാരെ നാളെയിലേക്ക് നയിക്കുക.\nഎഴുതിയത് ബാജി ഓടംവേലി at 5:56 PM 1 comment:


എണ്ണവിലയില് ധിക്കാര നിലപാടുമായി കേന്ദ്രം; കൂടെ വിചിത്ര വാദങ്ങളും!! വില കുറയ്ക്കില്ല | Fuel tax cut unlikely as Centre projects Rs 30,000 crore revenue hit - Malayalam Oneindia\nPublished: September 11 2018, 12:36 [IST]\nദില്ലി: എണ്ണവില കുതിച്ചുയരുകയാണ്. മുംബൈയില് പെട്രോള് ലിറ്ററിന് 90 രൂപ കടന്നു. ആഗോള വിപണിയെ പഴി ചാരിയാണ് രാജ്യത്തെ എണ്ണവില ദിനേന എണ്ണകമ്പനികള് വര്‍ധിപ്പിക്കുന്നത്. കേന്ദ്ര-സംസ്ഥാന സര്‍ക്കാരുകള് എണ്ണവില കുറയ്ക്കാന് എന്ത് നടപടിയെടുക്കുമെന്നതാണ് പ്രധാന ചോദ്യം. ചില സംസ്ഥാനങ്ങള് നികുതിയില് ഇളവുകള് പ്രഖ്യാപിക്കാന് തുടങ്ങിയപ്പോള് കേന്ദ്രം മുഖം തിരിഞ്ഞുനില്‍ക്കുന്നു. നികുതി കുറയ്ക്കുകയാണ് വേഗത്തില് വില കുറയ്ക്കാനുള്ള ഒരു മാര്‍ഗം. എന്നാല് നികുതി കുറയ്ക്കില്ലെന്ന് കേന്ദ്രസര്‍ക്കാര് വ്യക്തമാക്കുന്നു. അതിനുള്ള കാരണം കേന്ദ്രം വിശദീകരിക്കുന്നന്നത് ഇങ്ങനെ...\nവില കൂടാന് കാരണം\nആഗോള വിപണിയില് ക്രൂഡ് ഓയില് വില വര്‍ധിച്ചിട്ടുണ്ട്. ഇന്ത്യന് രൂപയുടെ മൂല്യം കുത്തനെ ഇടിയുകയും ചെയ്യുന്നു. ഈ രണ്ട് സാഹചര്യങ്ങളാണ് എണ്ണവില വര്‍ധിപ്പിക്കാന് എണ്ണ കമ്പനികള് മുന്നോട്ട് വയ്ക്കുന്ന ന്യായം. ഇതില് ഏറെകുറെ ശരിയുമുണ്ട്.\nവില കുറയ്ക്കാം... ഇങ്ങനെ\nവില കുത്തനെ ഉയരുകയും ജനങ്ങള് പ്രതിസന്ധിയിലാകുകയും ചെയ്യുന്ന വേളയില് സര്‍ക്കാരിന് വിപണിയില് ഇടപെടല് നടത്താന് സാധിക്കും. നികുതി ഇളവ് പ്രഖ്യാപിച്ചാണ് വില കുറയ്ക്കുന്നതിന് എളുപ്പത്തില് സ്വീകരിക്കാവുന്ന നടപടി. ചില സംസ്ഥാനങ്ങള് ഇളവുകള് പ്രഖ്യാപിക്കുകയും ചെയ്തു.\nവില കുറച്ച സംസ്ഥാനങ്ങള്\nആന്ധ്രപ്രദേശ്, രാജസ്ഥാന് തുടങ്ങിയ സംസ്ഥാനങ്ങള് വാറ്റ് കുറച്ചിട്ടുണ്ട്. അതുകൊണ്ടുതന്നെ നേരിയ തോതിലുള്ള വില കുറവ് ഈ സംസ്ഥാനങ്ങളില് ലഭിക്കും. കേരളത്തിന്റെ പ്രത്യേക സാഹചര്യം കണക്കിലെടുത്ത് ഇപ്പോള് സംസ്ഥാനം നികുതി ഇളവ് പ്രഖ്യാപിക്കാനുള്ള സാധ്യത വളരെ കുറവാണ്.\nകേന്ദ്രവും കേരളവും എണ്ണയ്ക്ക് നികുതി ഈടാക്കുന്നുണ്ട്. ഇതാണ് ഉയര്‍ന്ന വില വരാന് കാരണം. കേന്ദ്രസര്‍ക്കാര് നികുതി കുറയ്ക്കാന് തയ്യാറാണോ എന്നതാണ് ചോദ്യം. പക്ഷേ, നികുതി കുറയ്ക്കുന്ന കാര്യം കേന്ദ്രത്തിന്റെ പരിഗണനയില് ഇല്ലെന്നും ഉദ്യോഗസ്ഥര് വിശദമാക്കുന്നു.\nനേരത്തെ കൊയ്ത ലാഭം\nഅന്താരാഷ്ട്ര വിപണിയില് എണ്ണവില വര്‍ഷങ്ങള്‍ക്ക് മുമ്പ് നന്നേ കുറഞ്ഞിരുന്നു. പെട്രോളിന്റെ എക്‌സൈസ് നികുതി ഉയര്‍ത്തിയാണ് അന്ന് കേന്ദ്രസര്‍ക്കാര് വില കുറയ്ക്കാതെ പിടിച്ചുനിര്‍ത്തിയത്. വന്‍തോതില് വരുമാനം കേന്ദ്രത്തിന് ലഭിക്കുകയും ചെയ്തു.\nഒമ്പത് തവണ നികുതി കൂട്ടി\n2014നും 2016നുമിടയില് ഒമ്പതു തവണകളായി നികുതി വര്‍ധിപ്പിക്കുകയായിരുന്നു കേന്ദ്രം. പെട്രോളിന്റെ എക്‌സൈസ് തീരുവ 11.77 രൂപയും ഡീസലിന്റേത് 13.47 രൂപയുമാണ് ഇക്കാലയളവില് വര്‍ധിപ്പിച്ചത്. ഇപ്പോള് ക്രൂഡിന് വില കൂടിയ പശ്ചാത്തലത്തില് നേരത്തെ വര്‍ധിപ്പിച്ച നികുതി കുറയ്ക്കുമോ എന്നാണ് അറിയേണ്ടത്.\nഎന്നാല് നികുതി കുറയ്ക്കാന് ആലോചനയില്ലെന്ന് ഉദ്യോഗസ്ഥര് പറയുന്നു. അങ്ങനെ നികുതി കുറച്ചാല് വരുമാനത്തെ ബാധിക്കുമെന്നും ക്ഷേമപദ്ധതികള് നടപ്പാക്കാന് സാധിക്കാതെ വരികയും ചെയ്യുമെന്നാണ് കേന്ദ്രത്തിന്റെ വാദം. അതിനിടെയാണ് ആന്ധ്രയും രാജസ്ഥാനും വാറ്റ് കുറച്ചത്.\nവില ഇനിയും വര്‍ധിച്ചാല് എക്‌സൈസ് നികുതിയില് നേരിയ ഇളവ് കേന്ദ്രം പ്രഖ്യാപിക്കുമെന്ന് ചില ഉദ്യോഗസ്ഥര് പറയുന്നു. എന്നാല് രണ്ടുരൂപയില് അധികമുള്ള ഇളവ് നല്‍കില്ലെന്നും അവര് വ്യക്തമാക്കി. ഈ ഇളവ് തന്നെ 30000 കോടിയുടെ വരുമാന നഷ്ടം കേന്ദ്രത്തിന് ഉണ്ടാക്കുമെന്നും ഉദ്യോഗസ്ഥര് പറയുന്നു.\nസംസ്ഥാനങ്ങള് വില കുറയ്ക്കട്ടെ എന്നാണ് കേന്ദ്രം പറയുന്നത്. കേന്ദ്രം വില കുറച്ചാല് രാജ്യം പ്രതിസന്ധിയിലാകുമെന്നാണ് വിശദീകരണം. കേന്ദ്രത്തിന് ലഭിക്കുന്ന നികുതി വരുമാനത്തിന്റെ 40 ശതമാനം സംസ്ഥാനങ്ങള്‍ക്ക് കൈമാറുകയാണ് ചെയ്യുന്നത്. ഈ സാഹചര്യത്തില് കേന്ദ്രവും ഇളവ് നല്‍കിയാല് സംസ്ഥാനങ്ങളുമായി വരുമാനം പങ്കുവയ്ക്കാന് സാധിക്കാതെ വരുമെന്നും ഉദ്യോഗസ്ഥര് വ്യക്തമാക്കുന്നു.\nസാമ്പത്തിക ഭദ്രത തകരും\nനിലവിലെ ഇന്ധന വിപണിയിലെ സാഹചര്യം വകുപ്പ് മന്ത്രി ധര്‍മേന്ദ്ര പ്രധാന് ബിജെപി ദേശീയ അധ്യക്ഷന് അമിത് ഷായുമായി ചര്‍ച്ച ചെയ്തു. നികുതിയില് ഇളവ് വരുത്തിയാല് രൂപയെ ദോഷകരമായി ബാധിക്കും. പലിശ നിരക്കിലും മാറ്റം വരും. ബോണ്ട് വിപണയിലും തിരിച്ചടിയുണ്ടാകും. ഇതെല്ലാം സാമ്പത്തിക രംഗം കൂടുതല് താറുമാറാകാന് കാരണമാകുമെന്നും കേന്ദ്ര ംപറയുന്നു.


താന് ജയിച്ചാല് ഓണം ബംബറെന്ന് പാലായിലെ ബിജെപി സ്ഥാനാര്‍ത്ഥി എന് ഹരി\nതാന് ജയിച്ചാല് ഓണം...\n10 Sep 2019 1:42 PM GMT\nജയിച്ചാല് അത് തനിക്ക് ഓണം ബംബറെന്ന് പാലാ ഉപതെരഞ്ഞെടുപ്പിലെ എന്‍ഡിഎ സ്ഥാനാര്‍ത്ഥി എന് ഹരി. ബിജെപി കോട്ടയം ജില്ലാ പ്രസിഡന്റാണ് എന് ഹരി. ഏഷ്യാനെറ്റ് ന്യൂസിന്റെ പാലാ ഉപതെരഞ്ഞെടുപ്പ് സംബന്ധിച്ച പ്രത്യേക പരിപാടിയായ പാലാ പോരിലാണ് ഹരി ഇക്കാര്യം സമ്മതിച്ചത്.\nപാലായില് ഇന്ന് മൂന്ന് മുന്നണികളുടെയും സ്ഥാനാര്‍ത്ഥികള് ഉത്രാടപ്പാച്ചിലിലായിരുന്നു. കെഎം മാണി ജനപ്രതിനിധിയായിരുന്ന കഴിഞ്ഞ 54 വര്‍ഷക്കാലം മണ്ഡലത്തിലുണ്ടായ വികസനങ്ങളെക്കുറിച്ച് പറഞ്ഞാണ് യുഡിഎഫ് സ്ഥാനാര്‍ത്ഥി ജോസ് ടോം വോട്ട് തേടുന്നത്. അതേസമയം ഇക്കാലമത്രയും ജനങ്ങള് നിരന്തരം ആവശ്യപ്പെട്ടിട്ടും സാധ്യമാകാത്ത കുടിവെള്ള പ്രശ്‌നം പോലുള്ളവ ചൂണ്ടിക്കാട്ടി മറ്റ് സ്ഥാനാര്‍ത്ഥികളും വോട്ട് തേടുന്നു. കഴിഞ്ഞ മൂന്ന് തെരഞ്ഞെടുപ്പുകളിലായി കെ എം മാണിയുടെ ഭൂരിപക്ഷം കുത്തനെ ഇടിക്കാന് സാധിച്ചതിന്റെ ആത്മവിശ്വാസത്തിലാണ് ഇടതുമുന്നണി സ്ഥാനാര്‍ത്ഥി മാണി സി കാപ്പന്. മാണിയില്ലാത്ത ഈ തെരഞ്ഞെടുപ്പില് വിജയം തനിക്ക് തന്നെയായിരിക്കുമെന്ന് മാണി സി കാപ്പന് ഉറച്ചു വിശ്വസിക്കുന്നു. എന്നാല് കെ എം മാണിയുടെ ചിത്രം മാത്രം മതി വോട്ട് പെട്ടിയില് വീഴാനെന്നാണ് ജോസ് ടോമിന്റെ വിശ്വാസം. രണ്ടില ചിഹ്നം ലഭിക്കാതെ പോയപ്പോഴേ അദ്ദേഹം പറഞ്ഞത് ഇതാണ്.\nമറ്റ് രണ്ട് സ്ഥാനാര്‍ത്ഥികളും വിജയത്തില് ഉറപ്പു പറയുമ്പോഴാണ് എന് ഹരി താന് ജയിച്ചാല് അത് ഓണം ബംബറാകുമെന്ന് പ്രതികരിച്ചത്. ഹരിയും പാലായില് വോട്ട് തേടുന്നത് വികസനത്തിലെ പോരായ്മകള് ചൂണ്ടിക്കാട്ടിയാണ്. ഒരവസരം തനിക്ക് ലഭിച്ചാല് പാലായെ യഥാര്‍ത്ഥ വികസനത്തിലെത്തിക്കുമെന്ന് ഹരി പറയുന്നു.\nalso read:യുഡിഎഫിന് ആശ്വാസം; പാലായില് ജോസ് ടോമിന് വേണ്ടി പ്രചരണത്തിന് തയ്യാറെന്ന് ജോസഫ്\njose Tom Mani C Kappan N Hari Onam Pala by election


ഉള്ളി വാങ്ങിയാല് കണ്ണു തള്ളും; ചെറിയ ഉള്ളി വില കിലോയ്ക്ക് 200 കടന്നു | Southlive\nഉള്ളി വാങ്ങിയാല് കണ്ണു തള്ളും; ചെറിയ ഉള്ളി വില കിലോയ്ക്ക് 200 കടന്നു\nThursday, 7th December 2017, 3:48 pm\nചെറിയ ഉള്ളിയുടെയും സവാളയുടെയുംവില കുത്തനെ ഉയരുന്നു. കഴിഞ്ഞ ഒരാഴ്ചയ്ക്കിടെ വില 30 ശതമാനത്തോളമാണ് വര്‍ദ്ധിച്ചിരിക്കുന്നത്. രാജ്യത്തിന്റെ വിവിധ ഭാഗങ്ങളിൽ ഉത്പാദനം കുറഞ്ഞതോടെയാണ് ഇത്തരത്തില് ഒരു പ്രതിസന്ധിയുണ്ടായിരിക്കുന്നത്. മുംബൈയിലെ മൊത്തവ്യാപാര കേന്ദ്രങ്ങളില് ചെറിയ ഉള്ളി കിലോയ്ക്ക് 150രൂപയിൽ നിന്നും 180 വരെ എത്തി.\nഎന്നാല്,ചില്ലറ വ്യാപാരസ്ഥാപനങ്ങളില് ഇത് 200ന് മുകളില് എത്തിയിരുന്നുവെന്നാണ് റിപ്പോര്‍ട്ട്. തമിഴ്നാട്ടില് നിന്ന് എത്തിയിരുന്ന ചെറിയ ഉള്ളിയുടെ ലോഡ് ഗണ്യമായി കുറഞ്ഞു. മഴ ചതിച്ചത് കര്‍ണാടക, മഹാരാഷ്ട്ര, ആന്ധ്ര എന്നിവിടങ്ങളിലെ ഉള്ളി ഉല്‍പാദനത്തിനു തിരിച്ചടിയായെന്നും കച്ചവടക്കാര് പറയുന്നു.\nസവാള ഉല്‍പ്പാദനത്തില് മൂന്നാം സ്ഥാനത്തുള്ള മധ്യപ്രദേശിലെ പാടങ്ങളില് വെള്ളം കയറിയതും ഖാരിഫ് സീസണില് സവാളക്കൃഷി കര്‍ഷകര് ഉപേക്ഷിച്ചതുമാണ് ഉത്തരേന്ത്യന് വിപണിയിലെ പ്രതിസന്ധിക്കു പ്രധാനകാരണം. മധ്യപ്രദേശിലെ ഗ്വാളിയോര്, മഹാരാഷ്ട്രയിലെ നാസിക്, രാജസ്ഥാനിലെ അല്‍വാര് എന്നിവിടങ്ങളില് പ്രത്യേക സംഭരണകേന്ദ്രങ്ങള് നിര്‍മിക്കുമെന്നു ഭക്ഷ്യമന്ത്രി രാം വിലാസ് പാസ്വാന് നേരത്തെ പറഞ്ഞിരുന്നു. എന്നാല് ഖാരിഫ് സീസണ് അവസാനിച്ചിട്ടും യാതൊരു നടപടിയുമില്ലെന്ന് ആക്ഷേപമുണ്ട്. വില വർധന രണ്ടാഴ്ചവരെ ഉണ്ടാകുമെന്നാണ് വ്യാപാരികളുടെ വിലയിരുത്തുന്നത്.